Taman Nasional Taka Bone Rate

Taman Nasional Laut Taka Bone Rate iku Taman Nasional kang ana ing Kacamatan Passi Masunggu lan Kacamatan Passi Maranu, Kabupatèn Selayar, Provinsi Sulawesi Kidul. Papan iki diresmikake dadi Taman Nasional dhedhasar Dudutan Mantri Kehutanan No. 280/Kpts-II/1992 tanggal 26 Pebruari 1992. Ambane kurang luwih 530.765 hektar. Topografi taman nasional iki rada aneh, ing taman nasional iki ana pulo-pulo kang dumadi saka terumbu karang kang amba. Ing antarané pulo-pulo iku ana selat kang sempit kang jero. Ing sadhuwure pulo mau ana kola-kolam cilik kang jero lan ing jerone ana terumbu karange. Nalika kaanan banyu laut surut, pulo-pulo iku mau bakal ketok kanthi cetho. Flora lan Fauna Tuwuhan kang ana ing taman nasional iki kaya ta : klapa (Cocos nucifera) pandhan sagara (Pandanus sp.) cemara sagara (Casuarina equisetifolia) ketapang (Terminalia catappa) Taman nasional iki akèh banget terumbu karangé, ana 261 wernane terumbu karang, ing antarané kalebu: Pocillopora eydouxi Montipora danae Acropora palifera Porites cylindrica Pavona clavus Fungia concinna Ing antara terumbu karang mau akèh kang mbentuk terumbu karang atol (barrier reef) lan terumbu pinggir (fringing reef). Kurang luwih ana 295 iwak karang lan iwak kanggo dipangan kang regane lumayan, kaya ta kerapu (Epinephelus spp.), cakalang (Katsuwonus spp.), napoleon wrasse (Cheilinus undulatus), lan baronang (Siganus sp.). Ana 244 warna moluska ingantarane lola (Trochus niloticus) kerang ndhas wedhus (Cassis cornuta) triton (Charonia tritonis) batulaga (Turbo spp.) kima sisik (Tridacna squamosa) kerang mutiara (Pinctada spp.) nautilus (Nautilus pompillius) Werna-warna penyu kaya ta penyu sisik (Eretmochelys imbricata), penyu ijo (Chelonia mydas), lan penyu lekang (Dermochelys coriacea). Cathetan sikil